37. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 314 της 13/27 Σεπτ. 1990 (ΦΕΚ Α΄ 129) Ρύθμιση της υπηρεσιακής κατάστασης του επιστημονικού προσωπικού του πρώην Κέντρου Μετάφρασης και Διερμηνείας. Έχοντας υπόψη: 1.Τις διατάξεις του άρθρ. 93 παρ. 10 του Νόμ. 1566/1985 «Δομή και λειτουργία της πρωτοβάθμιας και δευτεροβάθμιας εκπαίδευσης και άλλες διατάξεις» (Α 167). 2.Τις διατάξεις της απόφασης του Υπουργού Οικονομικών αριθ. Υ .1140/1051173/1390/0001/1990 «Ανάθεση αρμοδιοτήτων Υπουργού Οικονομικών στον Υφυπουργό Οικονομικών» (Β΄ 420). 3.Τη γνώμη της Διοικούσας Επιτροπής του Ιονίου Πανεπιστημίου (συνεδρίαση 30.5.1986). 4.Την 387/1990 γνωμοδότηση του Συμβουλίου της Επικρατείας, με πρόταση του Υπουργού Εθνικής Παιδείας και Θρησκευμάτων και του Υφυπουργού Οικονομικών, αποφασίζουμε: Μόνιμο επιστημονικό προσωπικό Άρθρ.1.-1.Το μόνιμο επιστημονικό προσωπικό του πρώην Κέντρου Μετάφρασης και Διερμηνείας (ΚΕΜΕΔΙ), το οποίο έχει διατεθεί στο Ιόνιο Πανεπιστήμιο με την απόφαση ΒΙ/1147/πε/1986 (Β΄ 54) και υπηρετεί κατά τη δημοσίευση του παρόντος, εντάσσεται αυτοδικαίως σε προσωποπαγείς θέσεις ειδικών παρέδρων που συνιστώνται με το δ/γμα αυτό στο Παιδαγωγικό Ινστιτούτο του Υπουργείου Εθνικής Παιδείας και Θρησκευμάτων. Για την ένταξη εκδίδεται διαπιστωτική απόφαση του Υπουργού Εθνικής Παιδείας και Θρησκευμάτων που δημοσιεύεται στην Εφημερίδα της Κυβερνήσεως. 2.Το προσωπικό της προηγούμενης παραγράφου ασκεί τα ίδια καθήκοντα με εκείνα των παρέδρων με θητεία του Παιδαγωγικού Ινστιτούτου και λαμβάνει τις κάθε είδους αποδοχές και επιδόματα του Επίκουρου Καθηγητή Ανωτάτου Εκπαιδευτικού Ιδρύματος περιοχής Αττικής, όπως κάθε φορά προσδιορίζονται από τις ισχύουσες διατάξεις. Σε περίπτωση που οι συνολικές αποδοχές από την ένταξη στη νέα θέση είναι μικρότερες από τις καταβαλλόμενες κατά την ημέρα της ένταξής τους η διαφορά που προκύπτει διατηρείται ως προσωρινό προσωπικό επίδομα. Η μισθοδοσία του προσωπικού αυτού βαρύνει τον προϋπολογισμό του Παιδαγωγικού Ινστιτούτου (φορέας 19130) στον οποίο κατά το τρέχον οικονομικό έτος εγγράφονται οι σχετικές πιστώσεις με αντίστοιχη μείωση της επιχορήγησης του Ιονίου Πανεπιστημίου. 3.Ο χρόνος προϋπηρεσίας τους υπολογίζεται ως προς όλες τις συνέπειες ως χρόνος υπηρεσίας στη θέση που εντάσσονται. 4.Το προσωπικό του παρόντος άρθρου μπορεί μέσα σε αποκλειστική προθεσμία 3 μηνών από την ένταξή του να ζητήσει την εξέλιξή του σε θέση μόνιμου παρέδρου ή θέση συμβούλου. Σε περίπτωση θετικής κρίσης η θέση  που κατέχουν μετατρέπεται αυτοδικαίως σε προσωρινή θέση μόνιμου παρέδρου ή συμβούλου κατά περίπτωση. Αρμόδιο όργανο για την κρίση εξέλιξης είναι το συντονιστικό συμβούλιο του Παιδαγωγικού Ινστιτούτου. 5.Οι θέσεις που συνιστώνται με το παρόν άρθρο καταργούνται αυτοδικαίως μόλις κενωθούν με οποιοδήποτε τρόπο. 6.Για το προσωπικό του παρόντος άρθρου εφαρμόζονται συμπληρωματικά οι διατάξεις των άρθρ. 23 έως 27 του Νόμ. 1566/1986 (Α΄ 167) όπως ισχύουν κάθε φορά. Μη μόνιμο επιστημονικό προσωπικό Άρθρ.2.-1.Το μη μόνιμο επιστημονικό προσωπικό του πρώην Κέντρου Μετάφρασης και Διερμηνείας (ΚΕΜΕΔΙ), που έχει διατεθεί στο Ιόνιο Πανεπιστήμιο με την ίδια ως άνω απόφαση και υπηρετεί κατά τη δημοσίευση του παρόντος, εντάσσεται αυτοδικαίως σε προσωρινές θέσεις ειδικού επιστημονικού προσωπικού με σχέση εργασίας ιδιωτικού δικαίου αορίστου χρόνου, που συνιστώνται με το δ/γμα αυτό, στην Κεντρική υπηρεσία του Υπουργείου Εθνικής Παιδείας και Θρησκευμάτων και οι οποίες καταργούνται μόλις κενωθούν με οποιοδήποτε τρόπο. Για την ένταξη εκδίδεται διαπιστωτική απόφαση του Υπουργού Εθνικής Παιδείας και Θρησκευμάτων. 2.Οι αποδοχές του προσωπικού της προηγούμενης παραγράφου καθορίζονται σύμφωνα με τις διατάξεις του Ν.Δ. 1198/1971 (Α΄ 109). 3.Μέχρι την έκδοση της απόφασης για τον καθορισμό των αποδοχών, ισχύουν οι διατάξεις της κοινής απόφασης των Υπουργών Εθνικής Παιδείας και Θρησκευμάτων και Οικονομικών αριθ. 208176/ 7864/0022/2.10.1989 (Β΄ 743) 4.Αρμόδιο υπηρεσιακό συμβούλιο για τα θέματα του προσωπικού του παρόντος άρθρου είναι το υπηρεσιακό συμβούλιο των υπαλλήλων της Κεντρικής Υπηρεσίας του Υπουργείου Εθνικής Παιδείας και Θρησκευμάτων. 5.Η μισθοδοσία του προσωπικού αυτού βαρύνει τον προϋπολογισμό της Κεντρικής Υπηρεσίας του Υπουργείου Εθνικής Παιδείας και Θρησκευμάτων (Φορέας 19-110) στον οποίο εγγράφονται οι σχετικές πιστώσεις με αντίστοιχη μείωση της επιχορήγησης του Ιόνιου Πανεπιστημίου. Μεταβατικές διατάξεις Άρθρ.3.-Το προσωπικό του παρόντος δ/τος μπορεί μετά από αίτησή του και απόφαση του Υπουργού Εθνικής Παιδείας και Θρησκευμάτων να μετακινείται, σύμφωνα με τις εκάστοτε ισχύουσες διατάξεις, σε υπηρεσίες ή ιδρύματα αρμοδιότητας του Υπουργείου Εθνικής Παιδείας και Θρησκευμάτων, για την προσφορά διδακτικού ή ερευνητικού έργου. (Αντί για τη σελ. 58,01) Σελ. 58,01(α) Τεύχος 1224-Σελ. 77 ΑΝΩΤΑΤΑ ΣΥΜΒΟΥ ΛΙΑ ΕΚΠΑΙΔΕΥΣΕΩΣ 32.Α.β.37

[Source: greek_legal_code_raptarchis | Tokens: 4294]